[{"text_idx": "#000006", "text": "Roedd Dylan Thomas yn aml yn ysgrifennu am y Nadolig, gan ei drafod yn ei lythyrau ac yn fwyaf enwog, yn ei stori \u2018Nadolig Plentyn yng Nghymru\u2019. Fe greodd rai delweddau hyfryd i\u2019n helpu i ddychmygu Nadoligau ei blentyndod, ac rydyn ni\u2019n defnyddio rhai o\u2019r rhain fel ysbrydoliaeth ar gyfer rhai cardiau Nadolig arbennig a wnaed a\u0302 llaw."}, {"text_idx": "#000007", "text": "Gallwch ddefnyddio beth bynnag sydd gennych gartref i greu eich cardiau. Gallwch ddefnyddio cardiau plaen a brynwyd o flaen llaw, neu gallwch dorri a phlygu cardbord lliwgar i maint o\u2019ch dewis."}, {"text_idx": "#000008", "text": "Dewch o hyd i\u2019ch hoff ddyfyniad o\u2019n rhestr o awgrymiadau y gallwch eu lawrlwytho."}, {"text_idx": "#000009", "text": "Torrwch y dyfyniad allan a\u2019i ludo ar eich cerdyn, ysgrifennwch eich dyfyniad neu darllenwch y llyfr a dewch o hyd i\u2019ch hoff ymadroddion a llinellau!"}, {"text_idx": "#000010", "text": "Unwaith y byddwch wedi dod o hyd i ysbrydoliaeth yng ngeiriau Dylan, addurnwch y cerdyn fel y dymunwch. Gallech dorri siapiau cathod ac anrhegion neu gallwch greu eich Abertawe eich hun gyda thai yn mynd i lawr y bryn i\u2019r mo\u0302r. Defnyddiwch gerdyn neu bapur lliw, pinnau neu baent, ychwanegwch addurniadau neu cadwch y cyfan yn syml \u2013 eich dewis chi yw hynny! P\u2019un bynnag rydych chi\u2019n ei ddewis, byddwch yn gwneud rhywun yn hapus iawn pan fyddant yn derbyn cerdyn a wnaed a\u0302 llaw."}, {"text_idx": "#000011", "text": "\u2018Trochaf fy nwylo yn yr eira gan ddwyn allan beth bynnag sydd yno. I mewn a\u0302\u2019m llaw i belen wla\u0302n wen y gwyliau sy\u2019n canu fel clychau, gwyliau sy\u2019n gorffwys ar ffiniau\u2019r mo\u0302r canu-carolau, ac allan daw Mrs Prothero a\u2019r dynion ta\u0302n.\u2019"}, {"text_idx": "#000013", "text": "Croeso i Ganolfan Dylan Thomas!\nRydym ar agor ar hyn o bryd rhwng 10am a 4.30pm, o ddydd Mercher i ddydd Sul. Mynediad am ddim.\ni sicrhau mai chi yw\u2019r cyntaf i gael y diweddaraf am yr arddangosfeydd, hwyl i\u2019r teulu dros hanner tymor a mwy!"}, {"text_idx": "#000014", "text": "Croeso i Ganolfan Dylan Thomas!"}]